b"\n_START_ARTICLE_\nSanta Maria del Cogul\n_START_SECTION_\nDescripci\xc3\xb3\n_START_PARAGRAPH_\nEs tracta d'una esgl\xc3\xa9sia de planta una mica irregular per\xc3\xb2 que tendeix a la creu llatina, tot i que els bra\xc3\xa7os estan poc marcats en planta. Es distribueix en tres naus, la central coberta amb volta de can\xc3\xb3 i d'aresta, les laterals. Els elements sustentats s\xc3\xb3n grans pilastres amb capitells d'ordre compost. El transsepte compta amb un cimbori central i als extrems, absidioles poligonals. L'absis central \xc3\xa9s tamb\xc3\xa9 poligonal, cobert amb volta de quart d'esfera._NEWLINE_Destaca tamb\xc3\xa9 el cos superior als peus de l'esgl\xc3\xa9sia i a la zona de la dreta i el campanar, de base quadrada i octogonal al tram superior, acabat amb una cupuleta rematada per un punx\xc3\xb3 amb bola._NEWLINE_Pel que fa a la fa\xc3\xa7ana, t\xc3\xa9 porta \xc3\xa9s d'estil barroc amb la imatge tutelar dins d'un n\xc3\xadnxol, a sobre d'un front\xc3\xb3 circular, flanquejat per dos de triangulars de redu\xc3\xafdes dimensions. El portal segueix la moda de l'\xc3\xa8poca, molt arrelada a les Garrigues, de porta semicircular amb pilastres als costats que sostenen un entaulament amb un fris decorat i forn\xc3\xadcula envoltada per una garlanda vegetal. Dalt de tot hi ha un petit roset\xc3\xb3 els vidres del qual dibuixen una forma estelada.\n_START_SECTION_\nHist\xc3\xb2ria\n_START_PARAGRAPH_\nEl lloc fou repoblat per la casa dels Cervera. El 1385, Jaume Roger de Pallars es ven el Cogul a l'abat de Poblet._NEWLINE_En aquesta esgl\xc3\xa9sia s'hi venerava el Crist del Cogul des del segle XVI, destru\xc3\xaft el 1936."